text: – На гэтай выставе мы бачым прадметы, ідэнтычныя музейным экспанатам, якія карысталіся вялікай папулярнасцю сярод мясцовага насельніцтва ў тыя далёкія часы, – зазначае мастацтвазнаўца і куратар выстаўкі Святлана Крэль. –
  Гэта паўторы рарытэтаў плюс аўтарская інтэрпрэтацыя. Вось майстар робіць бранзалет і разумее, што тут “просіцца” менавіта такі элемент, і дадае яго –
  атрымліваецца вельмі цікавы падыход з эстэтычнага пункта гледжання. Гэта не выстаўка гістарычных рэчаў, а дэманстрацыя мастацкіх твораў – дробнай пластыкі. Чым яшчэ прываблівае выстава? Тым, што дасюль ніхто такога не рабіў. Чым цікавы чалавек, калі ён у душы мастак? Жаданнем паказаць іншым свае работы, зрабіць штосьці такое, на што мы звярнулі б увагу і пашырылі свае веды. Людзі адыходзяць у нябыт, а рэчы застаюцца і могуць “гаварыць”…